তিনি আরও বলেন, বাংলাদেশের স্বাধীনতার স্থপতি বঙ্গবন্ধু শেখ মুজিবুর রহমান বিশ্বের অন্যান্য দেশের সঙ্গে যোগাযোগ বৃদ্ধিতে গুরুত্ব দিতেন। তাঁর স্বপ্ন ছিল বাংলাদেশ বিশ্বের বুকে মর্যাদাশীল দেশ হিসেবে প্রতিষ্ঠিত হবে। তিনি অনুধাবন করতে পেরেছিলেন, বহির্বিশ্বের সঙ্গে অব্যাহত যোগাযোগ স্থাপন করতে না পারলে অগ্রগতি ও প্রগতির পথে এগিয়ে যাওয়া সম্ভব নয়। এজন্য তিনি ১৯৭৪ সালে বেতবুনিয়ায় দেশের সর্ব প্রথম স্যাটেলাইট আর্থ স্টেশন স্থাপন করেছিলেন।